**Tilboð**

**– í tengslum við sölu Lindarhvols ehf. á allt að 6,38% eignarhlut í Reitum fasteignafélagi hf.**

|  |  |  |  |
| --- | --- | --- | --- |
| **Tilboðsgjafi:** |  | **Kennitala:** |  |
| **Heimilisfang:** |  | **Símanúmer:** |  |
| **Netfang:** |  | **Tengiliður:** |  |

Lindarhvoll ehf., kt. 670416-0460, Arnarhvoli, 101 Reykjavík (hér eftir nefndur „tilboðshafi“ eða „seljandi“), fyrir hönd Ríkissjóðs Íslands hf., kt. 540269-6459, Vegmúla 3, 108 Reykjavík, býður til sölu allt að 47.222.796 hluti eða sem samsvarar 6,38% af þegar útgefnu hlutafé í Reitum fasteignafélagi hf., kt. 711208-0700, Kringlunni 4-12, 103 Reykjavík (hér eftir nefnt „Reitir“). Hlutirnir eru boðnir til sölu í útboði í samræmi við útboðsskilmála sem birtir voru á vef Landsbankans hf., www.landsbankinn.is og dagsettir eru þann 19. ágúst 2016 (hér eftir „útboðsskilmálar“), en útboðið er undanþegið útgáfu lýsingar í samræmi við heimild í c-lið, 1. töluliðar, 1. málsgreinar 50. gr. laga nr. 108/2007, um verðbréfaviðskipti. Um hugtök og orðanotkun samkvæmt tilboði þessu er vísað til útboðsskilmála. Markaðsviðskipti Landsbankans hf. er umsjónaraðili útboðsins (hér eftir „umsjónaraðili“).

Tilboðsgjafi gerir tilboðshafa hér með tilboð á þessu tilboðsformi (hér eftir nefnt „tilboðið“) í neðangreindan fjölda hluta í Reitum samkvæmt þeim skilmálum sem tilgreindir eru í útboðsskilmálum og teljast skilmálar samkvæmt tilboðinu ásamt þeim skilmálum sem tilboðið hefur að geyma, á því verði fyrir sérhvern hlut sem tilgreint er hér fyrir neðan. Ef tilboðsgjafi gerir tilboðshafa fleiri en eitt tilboð þá skal líta á sérhvert tilboð sem sjálfstætt tilboð.

**Lágmark hvers tilboðs eru 200.000 hlutir í Reitum en hver hlutur er 1 kr. að nafnverði.**

**Lágmarksgengi í útboðinu eru 83,30 krónur á hlut.**

**Þóknun vegna viðskiptanna er samkvæmt gjaldskrá Landsbankans og greiðist af tilboðsgjafa, til viðbótar við kaupverð.**

Tilboðsgjafi skal skila tilboðsblaði, réttilega útfylltu og undirrituðu **fyrir klukkan 08:30 mánudaginn 22. ágúst 2016** með tölvupósti á netfangið **utbod.reitir@landsbankinn.is** merkt: **Reitir – TILBOÐ**. Staðfesting umsjónaraðila á móttöku undirritaðs tilboðsblaðs er forsenda gildrar sönnunar á tilboði. Slík staðfesting verður send tilboðsgjafa eins fljótt og verða má með tölvupósti á það netfang sem tilboðsgjafi tilgreinir á tilboðsblaði.

Tilboðsgjafi gerir tilboðshafa tilboð í neðangreindan fjölda hluta í Reitum á því verði fyrir sérhvern hlut sem að neðan greinir. Ef gert er fleiri en eitt tilboð þá skal líta á sérhvert tilboð sem sjálfstætt tilboð.

|  |  |  |  |  |
| --- | --- | --- | --- | --- |
|  | **x** |  | **=** |  |
| **Fjöldi hluta (hver hlutur 1 kr. að nafnverði)** |  | **Gengi (kr. / hlut)** |  | **Kaupverð (kr.)** |
|  | **x** |  | **=** |  |
| **Fjöldi hluta (hver hlutur 1 kr. að nafnverði)** |  | **Gengi (kr. / hlut)** |  | **Kaupverð (kr.)** |
|  | **x** |  | **=** |  |
| **Fjöldi hluta (hver hlutur 1 kr. að nafnverði)** |  | **Gengi (kr. / hlut)** |  | **Kaupverð (kr.)** |
|  | **x** |  | **=** |  |
| **Fjöldi hluta (hver hlutur 1 kr. að nafnverði)** |  | **Gengi (kr. / hlut)** |  | **Kaupverð (kr.)** |
|  | **x** |  | **=** |  |
| **Fjöldi hluta (hver hlutur 1 kr. að nafnverði)** |  | **Gengi (kr. / hlut)** |  | **Kaupverð (kr.)** |

Fjöldi tilboða er ekki takmarkaður við fjölda dálka hér að ofan.

Tilboðsgjafi óskar eftir því að hlutir þeir sem honum kann að vera úthlutað og greitt verður fyrir verði afhentir inn á VS-reikning tilboðsgjafa hjá eftirfarandi vörsluaðila (vinsamlegast hakið við viðeigandi reit):

|  |  |  |  |  |
| --- | --- | --- | --- | --- |
|  | **Landsbankinn hf.** |  | **Annar vörsluaðili:** |  |

 **Nafn vörsluaðila**

Verði tilboð tilboðsgjafa samþykkt, skal greiðsla kaupverðs, ásamt þóknun, greidd inn á reikning Landsbankans hf. nr.
**0100-26-008080, kennitala 471008-0280,** á greiðslu- og afhendingardegi.

Tilboðsgjafi getur einnig óskað eftir því að kaupverð, ásamt þóknun, verðiskuldfært af eftirfarandi bankareikningi í Landsbankanum hf. í eigu tilboðsgjafa á greiðslu- og afhendingardegi. Tilgreini tilboðsgjafi bankareikning heimilar tilboðsgjafi umsjónaraðila að skuldfæra hann í samræmi við framangreint.

|  |  |  |  |  |
| --- | --- | --- | --- | --- |
|  | **-** |  | **-** |  |
| **Bankanúmer** |  | **Höfuðbók** |  | **Reikningsnúmer** |

Tilboðsgjafi skuldbindur sig til að kaupa þá hluti í Reitum sem hann gerir tilboð í ef tilboðshafi samþykkir tilboðið í samræmi við útboðsskilmála.

Tilboðsgjafi lýsir því yfir og staðfestir með undirritun sinni:

* að hann hafi móttekið, kynnt sér, samþykkt og skilið útboðsskilmála og tilboð þetta;
* að honum er kunnugt um að útboð þetta er undanþegið útgáfu lýsingar í samræmi við heimild í c-lið, 1. töluliðar, 1. málsgreinar 50. greinar laga nr. 108/2007 um verðbréfaviðskipti og að hann hefur verið hvattur til að kynna sér opinberar upplýsingar sem tengjast Reitum. Tilboðsgjafi gerir tilboð þetta í hlutabréf í Reitum einungis á grundvelli opinberra upplýsinga;
* að hann hafi lesið og skilið reglur Landsbankans hf. um hagsmunaárekstra, sem eru settar í samræmi við 8. gr. laga nr. 108/2007 um verðbréfaviðskipti og finna má á vefslóðinni http://bankinn.landsbankinn.is/um-bankann/stjornarhaettir/reglur/;
* að kaup hans á hlutafé í Reitum í útboðinu séu að hans eigin frumkvæði, enda fari þau fram á grundvelli tilboðs hans;
* að í tilboði hans felist bein fyrirmæli hans um kaup á verðbréfum, sbr. 4. mgr. 16. gr. laga nr. 108/2007 um verðbréfaviðskipti og að honum sé ljóst að Landsbankanum hf. er ekki skylt að meta hvort þátttaka í útboðinu og kaup á hlutafé í Reitum sé viðeigandi fyrir hann og að hann njóti því ekki verndar samkvæmt 16. gr. framangreindra laga;
* að hann geri sér grein fyrir þeirri áhættu sem felst í fjárfestingu í hlutafé í Reitum.

Tilboðsgjafi staðfestir að honum er heimilt að skuldbinda sig í samræmi við tilboð þetta. Einstaklingur sá/þeir sem undirrita tilboð þetta fyrir hönd lögaðila ábyrgjast að hann/þeir hafi heimild til að skuldbinda lögaðilann í samræmi við tilboð þetta. Rísi mál út af tilboði þessu má reka málið fyrir Héraðsdómi Reykjavíkur.

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
| **Staður** |  | **Dags.** |  | **Undirritun tilboðsgjafa** |

Vottar að réttri dagsetningu og undirritun:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn og kennitala Nafn og kennitala